Միւս կող­մէ, զա­նազան հայ­կա­կան լրա­տուա­միջոց­ներ կը փո­խան­ցեն հա­լէպա­հայե­րուն յոյ­սե­րը, թէ պա­տերազ­մը կը մօ­տենայ իր աւար­տին։ Ռու­սա­կան օդու­ժի գոր­ծո­ղու­թիւննե­րուն հետ միասին վեր­ջին օրե­րու դէպ­քե­րը նոյ­նիսկ կարգ մը Հա­յաս­տան հաս­տա­տուած հա­լէպա­հայե­րու առիթ տուած են մտա­ծել վե­րադառ­նալ իրենց քա­ղաքը։ Ան­դին, ու­րիշներ կը պնդեն թէ Ռու­սա­կան գոր­ծո­ղու­թիւննե­րուն առա­ջին հա­կահա­րուա­ծը պի­տի ստա­նան հա­յերը Հա­լէպի մէջ։ Պէտք է նշել որ ան­ցեալ շա­բաթ օր, գոր­ծո­ղու­թիւննե­րու սկսե­լուն յա­ջորդ օրը, հա­յաշատ թա­ղերու վրայ ին­կած են ռումբեր, եւ որուն զոհ գա­ցած են հայ ըն­տա­նիքի մը եր­կու ան­դամներ, մայր ու զա­ւակ։ Սա­կայն ընդհա­նուր առ­մամբ, հա­լէպա­հայե­րու գաղ­թի նոր ալիք մը չի ակըն­կա­լուիր, մանաւանդ նկատի առնելով, որ Հալէպէն գաղթողները պիտի ըլլան արուարձաններու բնակիչներ եւ ոչ թէ քաղաքամիջի։